Μαυροχώρι Καστοριάς

Το Μαυροχώρι είναι χωριό στην Περιφερειακή Ενότητα Καστοριάς της Μακεδονίας. Διοικητικά ανήκει στη Δημοτική Ενότητα Μακεδνών του Δήμου Καστοριάς στη Δυτική Μακεδονία. Βρίσκεται στην ανατολική ακτή της λίμνης Ορεστιάδας απέναντι από την πόλη της Καστοριάς. Είναι ενωμένη οικιστικά με τη βορειότερη Πολυκάρπη με την οποία χωρίζεται από τον ποταμό Ξηροπόταμο.

 Πληροφορίες 
Στο σημείο του οικισμού μεταφέρθηκε μεγάλη εμποροπανήγυρη που τελούνταν παλαιότερα είτε στην πόλη της Καστοριάς, είτε στη Διοκλητιανούπολη, είτε ανατολικότερα στην Κλεισούρα. Η εμποροπανήγυρη που λάμβανε χώρα στις 25 Σεπτεμβρίου, στο Μαυροχώρι ξεκίνησε από τον 9ο αιώνα με την ονομασία «Πανηγύρι του Δόβερου». Το χωριό υπάρχει ήδη από το 1380. Στα τέλη του 15ου αιώνα το χωριό εμφανίζεται ως Μαύροβο με πληθυσμό 178 οικογένειες (περίπου 1.780 άνθρωποι). Τον 18ο αιώνα, η εμποροπανήγυρη του Μαυροχωρίου ήταν ένα από τα σημαντικότερα γεγονότα που συνέβαινε στην προεπαναστατική Ελλάδα.1821 Η Γέννηση ενός Έθνους - Κράτους, Α΄ τόμος, Η προεπαναστατική Ελλάδα, Ελένη Αγγελομάτη Τσουγκαράκη, Εκδόσεις ΣΚΑΪ, ISBN 978-960-482-043-6, σελ. 192 Οι κάτοικοί του ήταν κυρίως χριστιανοί και δευτερευόντως μουσουλμάνοι, ενώ λειτουργούσε ελληνικό και οθωμανικό σχολείο. Οι χριστιανοί ήταν δίγλωσσοι (ελληνικά/σλαβικά) και συμμετείχαν στο Μακεδονικό Αγώνα. Κυριότεροι Μαυροχωρίτες Μακεδονομάχοι ήταν ο οπλαρχηγός Κωνσταντίνος Παπασταύρου, ο Χρυσός Μπίβουλας, ο Θωμάς Ράντζος και ο Κωνσταντίνος Ταραβάνης.Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 86 Μετά τη Συνθήκη της Λωζάνης οι μουσουλμάνοι κάτοικοι του χωριού προσέφυγαν στην Τουρκία, ενώ εγκαταστάθηκαν και 72 οικογένειες Ελλήνων Χριστιανών προσφύγων των 320 ατόμων από τον Πόντο και τη Μικρά Ασία.

Σήμερα το Μαυροχώρι αποτελεί τουριστικό προορισμό για ήσυχες διακοπές στη λίμνη της Καστοριάς. Εκτός από την εμποροπανήγυρη πραγματοποιούνται εορταστικές εκδηλώσεις στις 13 - 15 Αυγούστου της Κοιμήσεως της Παναγίας, όπου εορτάζει η απέναντι μονή της Παναγίας της Μαυριώτισσας (κτίστηκε από τον στρατηγό Γεώργιο Παλαιολόγο σε ανάμνηση της νίκης κατά των Νορμανδών το 1083). Στο χωριό λειτουργεί και ο Ναυτικός Όμιλος Μαυροχωρίου.

 Εξέλιξη πληθυσμού 
 Έτος απογραφής Κάτοικοι 1500 (περίπου)  1.780 (περίπου) 1913  854  1920  1.062 1928  1.065 1940  1.272  1951  1.177  1961  1.244 1971  1.104 1981  1.372 1991  1.387 2001  1.282 2011  1.287 2021  1.270

 Προσωπικότητες 
 Κωνσταντίνος Παπασταύρου, Μακεδονομάχος οπλαρχηγός
 Φίλιππος Πετσάλνικος, πολιτικός, διατελέσας υπουργός και πρόεδρος της Βουλής

 Παραπομπές 

 Εξωτερικοί σύνδεσμοι 
 Μουσείο Κέρινων Ομοιωμάτων Μαυροχωρίου

Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς